Şaristanê Torontoyî yê Kanada de destsernayîşê 5 şaredarîyanê HDPyî û tepiştişê hemşaredaran ame şermezarkerdene.  Verê Merkezê Komelê Kurdî de goreyê mesafeyê komelkî eşkerayîyêke ameye dayene. Eşkerayîye de ame vatene: ''Rejîmê qesre yo faşîst îradeyê şarî her çî ra verî kurdayetîye sey dişmen vîneno.''
Eşkerayîye de venga şaran û hêzanê mîyanneteweyîyan ame kerdene ke başa xo bidê na babete ser.
